Presidenti Sejdiu: Gjykata është ngutur për pozicionin tim në LDK
Vendimi i Gjykatës i referohet Kushtetutës ku thuhet: “pas zgjedhjes, Presidenti nuk mund të ushtrojë asnjë funksion në parti politike"
Presidenti i Kosovës, Fatmir Sejdiu tha sot se Gjykata Kushtetuese është ngutur me opinionin e saj të shpallur dje sipas së cilës “ka shkelje serioze te Kushtetutës nga Fatmir Sejdiu, duke mbajtur njëkohësisht postin e Presidentit të Republikës dhe të kryetarit të partisë politike "Lidhja Demokratike e Kosovës". Vendimi i Gjykatës nëntë anëtarëshe i referohet nenit 88.2 të Kushtetutës në të cilin thuhet se “”. Presidenti Sejdiu i cili u kthye sot në Prishtinë nga New Yorku tha se pret të studiojë vendimin e Gjykatës Kushtetuese para se të marrë ndonjë vendim rreth kësaj çështjeje. Ai tha se normat kushtetuese janë respektuar nga ana e tij. “”. Presidenti Sejdiu tha se nuk është krijuar mundësia që të dëgjohen njerëzit që kanë paraqitur çështjen e presidentit në Gjykatën Kushtetuese. ””. Presidenti Sejdiu e kishte shpallur “të ngrirë”, postin e kryetarit të partisë, ndërsa vlerësimi i kësaj çështjeje nga Gjykata Kushtetuese pasoi kërkesën e paraqitur nga një grup deputetësh të Parlamentit të Kosovës për vlerësimin e kushtetutshmërisë së mbajtjes së posteve të dyfishta nga presidenti. Paraqitësit e kësaj kërkese kërkuan sot dorëheqjen e presidentit, duke ju referuar siç thuhet normave kushtetuese që parashohin mundësinë e shkarkimit të presidentit në rast se vërtetohet se ka shkelje të rënda të Kushtetutës. Fatmir Sejdiu, u vu në krye të Lidhjes Demokratike të Kosovës në vitin 2006 pas vdekjes së udhëheqësit të saj, Ibrahim Rugova, por vazhdoi që njëkohësisht të kryente edhe funksionin e presidentit të vendit. Vendimi i gjykatës vjen në kohën kur ka filluar fushata për zgjedhjet e brendshme në Lidhjen Demokratike të Kosovës dhe si i tillë mund të jetë përcaktues për rrjedhën e këtyre zgjedhjeve. Deri tash ka pasur vetëm një kandidim për këtë post nga ana e ministrit aktual të shëndetësisë në qeverinë e Kosovës, Bujar Bukoshi.